ai4bharat/Pralekha huggingface dataset:
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 149.70 कोटींपेक्षा अधिक मात्रांचा पुरवठा
राज्ये/केंद्रशासित प्रदेशांकडे अद्याप 16 कोटी 93 लाखांपेक्षा अधिक मात्रा शिल्लक आणि लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जुन,2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
|
|
VACCINE DOSES
|
|

|
|
SUPPLIED
|
|
1,49,70,76,985
|
|
BALANCE AVAILABLE
|
|
16,93,09,031
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये व केंद्रशासित प्रदेशांना  पुरवठा करत आहे.
आतापर्यंत भारत सरकारने राज्य/केंद्रशासित प्रदेशांना लसीच्या 149.70 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या 16.93 कोटी  पेक्षा जास्त मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
पंतप्रधान कार्यालय
पराक्रम पर्वाचे पंतप्रधानांच्या हस्ते उद्घाटन, कोणार्क युद्ध स्मृतीस्थळी हुतात्म्यांना अर्पण केली आदरांजली
नवी दिल्ली, 28 सप्टेंबर 2018
कंबाइन कमांडर परिषदेला उपस्थित राहण्यासाठी पंतप्रधान नरेंद्र मोदी यांचे आज जोधपूर येथे आगमन झाले. जोधपूर हवाई दलाच्या ठाण्यावर आगमन झाल्यानंतर पंतप्रधानांनी तीनही सेवा दलांच्या गार्ड ऑफ ऑनरची पाहणी केली.
कोणार्क युद्ध स्मृतीस्थळी पंतप्रधानांनी हुतात्म्यांना आदरांजली अर्पण केली. मातृभूमीचे निष्ठेने रक्षण करणाऱ्या लष्कराचा देशाला अभिमान आहे अशा भावना पंतप्रधानांनी अतिथींसाठीच्या पुस्तकात प्रतिक्रिया लिहिताना व्यक्त केल्या. देशासाठी सर्वोच्च बलीदान करणाऱ्या आणि पिढ्यानपिढ्या स्फुर्तीचे प्रतिक राहिलेल्या शूरवीरांचे स्मरण करत त्यांनी आदरांजली अर्पण केली.
कोणार्क स्टेडिअममध्ये पंतप्रधानांनी “पराक्रम पर्व” चे उद्घाटन केले. यानिमित्त आयोजित करण्यात आलेल्या एका प्रदर्शनालाही पंतप्रधानांनी भेट दिली.
N.Sapre/N.Chitale/ P.Malandkar
(Visitor Counter : 73
आरोग्य आणि कुटुंब कल्याण मंत्रालय
कोविड-19 अद्ययावत स्थिती
देशव्यापी लसीकरण मोहिमेअंतर्गत आतापर्यंत 33.57 कोटी लसींच्या मात्रा देण्यात आल्या आहेत.
गेल्या 24 तासांत भारतात कोविडचे 48,786 नवे रुग्ण आढळले आहेत.
भारतातील उपचाराधीन रुग्णांची संख्या 5,23,257पर्यंत कमी झाली आहे.
सध्या एकूण रुग्णांच्या प्रमाणात उपचाराधीन रुग्णांचे प्रमाण 1.72% इतके आहे.
आतापर्यंत देशात एकूण 2,94,88,918 रुग्ण कोविडमुक्त झाले आहेत.
गेल्या 24 तासांत 61,588रुग्ण कोविडमधून बरे झाले आहेत.
दैनंदिन रुग्णसंख्येपेक्षा बरे होणाऱ्या रुग्णांची संख्या सलग 49 व्या दिवसी अधिक आली आहे.
रुग्ण बरे होण्याचे प्रमाण 96.97% पर्यंत वाढले आहे.
साप्ताहिक पॉझिटीव्हीटी दर पाच टक्यांच्या खाली कायम असून, सध्या तो 2.64 टक्के इतका आहे.
रुग्ण पॉझिटिव्ह होण्याचा दररोजचा दर 2.54% वर आला असून गेले सलग 24 दिवस हा दर पाच टक्क्यांच्या खाली आहे.
चाचण्यांची क्षमता लक्षणीयरीत्या वाढली आहे- आतापर्यंत एकूण 41.20 कोटी चाचण्या करण्यात आल्या.
आरोग्य आणि कुटुंब कल्याण मंत्रालय
बेंगळुरु येथे स्वातंत्र्याच्या अमृत महोत्सवानिमित्त आयोजित पीएमबीजेपीच्या कार्यक्रमात डॉ मनसुख मांडवीया यांचे संबोधन
बेंगळुरु येथील बसवनगुडी इथे प्रधानमंत्री जनौषधी अभियानाअंतर्गत, 'स्वातंत्र्याच्या अमृत महोत्सवी वर्षानिमित्त आयोजित विशेष कर्यक्रमात, केंद्रीय आरोग्य आणि कुटुंबकल्याण मंत्री मनसुख मांडवीया यांचे भाषण झाले.
सर्वसामान्य लोकांना जेनेरिक औषधे परवडणाऱ्या किंमतीला उपलब्ध व्हावे म्हणून पंतप्रधान भारतीय जनऔषधी योजना सुरू करण्यात आली. या योजनेअंतर्गत, जेनेरिक औषधे पुरविण्यासाठी 'जनऔषधी केंद्र' ही विशेष दुकाने सुरू करण्यात आली. देशाच्या प्रत्येक जिल्ह्यात किमान एक जनऔषधी केंद्र सुरू करणे हे या योजनेचे उद्दिष्ट होते.
पंतप्रधान जनऔषधी केंद्र हे व्यवसायासोबतच लोकसेवेचे माध्यम आहे, हे समजावून सांगताना डॉ मनसुख मांडविया म्हणाले, "जनऔषधी केंद्र उघडणाऱ्याला देशातल्या लोकांची सेवा करण्याची संधी मिळते. गुंतवणूकदारांसाठी हा व्यवसाय व्यावहारिकदृष्ट्या परवडणारा ठरावा, म्हणून केंद्र सरकार 20 टक्के कमिशन व्यतिरिक्त 3 लाख रुपयांचे अर्थसहाय्य देखील देते. ब्रँडेड औषधांच्या विक्रीत मिळणाऱ्या नफ्यातील तफावत भरून काढण्यासाठी हे अर्थसहाय्य दिले जाते. कारण जेनेरीक औषधांच्या किमती कमी असतात." ते पुढे म्हणाले, "कुणावरही दुकान बंद करण्याची वेळ येऊ नये म्हणून आम्ही हे अर्थसहाय्य देत आहोत." डॉ मनसुख मांडवीया यांनी PMBJP योजनेची, गरीब, शेतकरी स्नेही तसेच व्यवसायाभिमुख योजना म्हणून प्रशंसा केली. "गरीब लोकांची मदत करणे ही आमची प्राथमिकता आहे आणि जनऔषधी केंद्र हे गरीब आणि मध्यमवर्गासाठी वरदानच आहे," डॉ मांडविया म्हणाले. भारतात जनऔषधी केंद्र हे 'मोदींचे औषधांचे दुकान' म्हणून ओळखले जातात.
जनऔषधी केंद्रामुळे हृदयविकाराच्या रुग्णाचा औषधांचा खर्च महिना 4500 वरून 800 रुपयांवर आला, हा वैयक्तिक अनुभव केंद्रीय आरोग्य मंत्र्यांनी सांगितला. ते म्हणाले, जनऔषधी केंद्र ही मानव सेवा आहे. "जन सेवेकरीता दान-धर्म करणे हाच एकमेव मार्ग नाही. तर, त्यांचे खर्च कमी करणे ही देखील मोठी सेवा आहे," ते म्हणाले.
माहिती आणि प्रसारण मंत्रालय
माहिती तंत्रज्ञान  नियम,2021 अंतर्गत मजकूर अवरोधित करणे
नवी दिल्ली, 27 फेब्रुवारी 2021
माहिती तंत्रज्ञान  नियम,2021अन्वये, डिजिटल मिडीया व्यवस्थेतील बातम्या प्रसारित करणारे तसेच ओटीटी प्लॅटफॉर्म चालवणाऱ्यांसाठी संस्थात्मक आराखडा तयार करण्यात आला आहे.या नियमावलीतील भाग तीन मधल्या नियम क्रमांक 16 विषयी काही चुकीचे अन्वयार्थ काढले जाऊन गैरसमज पसरवले जात आहेत. या नियमान्वये, आपत्कालीन परिस्थितीत, काही मजकूर अवरोधित करण्याचे निर्देश माहिती आणि प्रसारण सचिवांकडून जारी केले जाऊ शकतात.
या संदर्भात हे स्पष्ट करण्यात येत आहे की, ही तरतूद, इलेक्ट्रोनिक्स आणि माहित तंत्रज्ञान विभागाच्या सचिवांसाठी असलेल्या अधिकारांप्रमाणेच, समान असून, माहिती तंत्रज्ञान  नियम 2009 अन्वये, गेली 11 वर्षे सचिवांना हे अधिकार आहेत.
या नियमावलीचा भाग तीन माहिती आणि प्रसारणक्षेत्राच्या अधिकारक्षेत्रातील बाब असल्यामुळे या ठिकाणी, माहिती तंत्रज्ञान सचिवांच्या ऐवजी, माहिती आणि प्रसारण मंत्रालयाच्या सचिवांचा उल्लेख करण्यात आला आहे.
अशा प्रकारची कुठलीही नवी तरतूद करण्यात आलेली नाही.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 247
राष्ट्रपती कार्यालय
राष्ट्रपतींची रायगड किल्ल्याला भेट-छत्रपती शिवाजी महाराजांना केले अभिवादन
नवी दिल्ली, 6 डिसेंबर 2021
भारताचे राष्ट्रपती रामनाथ कोविंद यांनी आज महाराष्ट्रातील रायगड किल्ल्याला भेट देऊन छत्रपती शिवाजी महाराजांना अभिवादन केले.
राष्ट्रपती म्हणाले की शिवाजी महाराजांना अभिवादन करण्याची संधी मिळाल्याबद्दल मी स्वतःला भाग्यवान समजतो. ही सदिच्छाभेट माझ्यासाठी एखाद्या तीर्थयात्रेसारखी आहे असे त्यांनी सांगितले.
शिवाजी महाराजांच्या समर्थ नेतृत्वाखाली, या संपूर्ण प्रदेशाच्या वैभवात वाढ झाली आणि देशभक्तीची भावना पुन्हा निर्माण झाली, असे ते म्हणाले. 19 व्या शतकातील ‘शिवराज-विजय या संस्कृत ग्रंथामध्ये शिवाजी महाराजांच्या व्यक्तिमत्वाचे अत्यंत प्रभावी वर्णन केले आहे याचा त्यांनी उल्लेख केला. देशातील जनतेला, विशेषतः युवा वर्गाला महाराजांच्या महान व्यक्तिमत्त्वाशी परिचित होता यावे आणि महाराजांचे वैशिष्ट्यपूर्ण कार्य समजून घेता यावे यासाठी या ग्रंथाचे विविध भारतीय भाषांमध्ये भाषांतर केले जावे अशी अपेक्षा त्यांनी व्यक्त केली.
राष्ट्रपती कोविंद म्हणाले की छत्रपती शिवाजी महाराजांची विचारसरणी भविष्यकाळाचा वेध घेणारी होती. महाराजांनी त्यांच्या ‘अष्टप्रधान’ नामक मंत्रिमंडळाच्या मदतीने दूरदर्शी परिणाम साधणारे अनेक निर्णय घेतले असे त्यांनी सांगितले. छत्रपती शिवाजी महाराजांनी भारतातील पहिल्या आधुनिक नौदलाची उभारणी केली याचा उल्लेख राष्ट्रपतींनी केला.
राष्ट्रपतींचे संपूर्ण भाषण वाचण्यासाठी कृपया येथे क्लिक करा-
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 211
शिक्षण मंत्रालय
जेईई  21-22 साठी इयत्ता 12वी मध्ये 75% गुणांच्या पात्रता निकषात शिथिलता
नवी दिल्ली, 19 जानेवारी 2021
आयआयटी जेईई  साठी घेतलेला निर्णय आणि मागील शैक्षणिक वर्षासाठी घेतलेल्या निर्णयाच्या अनुषंगाने, शिक्षण मंत्रालयाने पुढील शैक्षणिक वर्ष 2021-2022 साठीच्या संयुक्त प्रवेश परीक्षा  साठी ईयत्ता 12वी मध्ये किमान 75% गुण मिळविण्याचे पात्रता निकष शिथिल केले आहेत. एनआयटी, आयआयआयटी, एसपीए आणि इतर सीएफटीआयशी संबंधित प्रवेश जेईई  वर आधारित आहेत.
राष्ट्रीय चाचणी संस्थे  द्वारे घेण्यात येणाऱ्या संयुक्त प्रवेश परीक्षेत मिळालेल्या गुणांच्या आधारे उमेदवारांना राष्ट्रीय तंत्रज्ञान संस्था ,भारतीय अभियांत्रिकी विज्ञान आणि तंत्रज्ञान संस्था , शिबपूर  आणि इतर केंद्रीय अनुदानीत तांत्रिक संस्था  मध्ये विविध यूजी अभ्यासक्रमांमध्ये प्रवेश दिला जातो.
आयआयटी / एनआयटी / आयआयआयटी आणि इतर सीएफटी अभ्यासक्रमामधील विद्यार्थ्यांचे प्रवेश हे जेईई रँकवर आधारित आहेत. या अभ्यासक्रमामध्ये प्रवेश मिळण्यास पात्र होण्यासाठी विद्यार्थ्यांना बारावीच्या परीक्षेत किमान 75% गुण मिळाले पाहिजेत किंवा संबंधित मंडळांकडून घेण्यात आलेल्या 12 वी च्या परीक्षेत अग्रणी 20 टक्क्यांमध्ये असले पाहिजेत. अनुसूचित जाती / जमातीच्या विद्यार्थ्यांसाठी बारावीच्या परीक्षेतील पात्रता गुण 65% आहेत.
जेईई  परीक्षेची तारीख जाहीर करताना, शिक्षणमंत्र्यांनी विद्यर्थ्यांच्या सुविधेसाठी शैक्षणिक वर्ष 2021-2022 साठी ईयत्ता 12वी मध्ये किमान 75% गुण मिळविण्याचे पात्रता निकष शिथिल केल्याचे जाहीर केले आहे.
M.Iyengar/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
पंतप्रधान कार्यालय
बुडापेस्ट इथे झालेल्या जागतिक कॅडेट क्रीडास्पर्धेत अनेक पदके जिंकल्याबद्दल पंतप्रधानांनी भारतीय संघाचे केले अभिनंदन
नवी दिल्ली 26 जुलै 2021
हंगेरीत, बुडापेस्ट इथे झालेल्या जागतिक कॅडेट क्रीडास्पर्धेत अनेक पदके जिंकल्याबद्दल पंतप्रधान नरेंद्र मोदी यांनी भारतीय संघाचे अभिनंदन केले आहे.
ट्वीट संदेशात पंतप्रधान म्हणाले की, “आपले क्रीडापटूं आपल्याला अभिमान वाटेल असे कार्य करत आहेत . हंगेरीत, बुडापेस्ट इथे सुरु असलेल्या जागतिक कॅडेट क्रीडास्पर्धेत भारताने 5 सुवर्णपदकांसह 13 पदकांची कमाई केली आहे. आपल्या संघाचे हार्दिक अभिनंदन आणि भविष्यातील यशासाठी त्यांना खूप शुभेच्छा.”
नागरी उड्डाण मंत्रालय
केंद्रीय नागरी हवाई वाहतूक मंत्रालयातर्फे विंग्ज इंडिया 2024 या कार्यक्रमाचा कर्टन रेझर सोहोळ्याचे आयोजन
केंद्रीय नागरी हवाई वाहतूक मंत्रालयाने फिक्की अर्थात भारतीय वाणिज्य आणि उद्योग महासंघाच्या सहकार्याने काल 18 मे 2023 रोजी नवी दिल्ली येथे विंग्ज इंडिया 2024 या कार्यक्रमाचा कर्टन रेझर अर्थात पूर्वरंग सोहळा आयोजित केला.
केंद्रीय नागरी हवाई वाहतूक आणि पोलाद मंत्री ज्योतिरादित्य सिंदिया यांनी या सोहोळ्याचे तसेच जाहिरातपर व्हिडिओचे उद्घाटन केले तसेच विंग्ज इंडिया 2024 ची माहिती देणारी माहितीपुस्तिका जारी केली.
याप्रसंगी केंद्रीय नागरी हवाई वाहतूक मंत्री ज्योतिरादित्य एम.सिंदिया म्हणाले की, सरकारने पूर्वीच्या नियामकाच्या भूमिकेऐवजी सुविधादात्याची भूमिका स्वीकारून देशाच्या जलदगतीने विकसित होणाऱ्या हवाई वाहतूक क्षेत्राच्या बाजारासाठी क्षमता निर्मितीवर विशेष भर दिला आहे.
नवी दिल्ली येथे गुरुवारी झालेल्या विंग्ज इंडिया 2024 या कार्यक्रमाच्या कर्टन रेझर सोहोळ्यात उपस्थितांना संबोधित करताना केंद्रीय नागरी हवाई वाहतूक आणि पोलाद मंत्री म्हणाले की, सरकारने या क्षेत्राच्या प्रगतीसाठी क्षमता निर्मिती, अडथळ्यांचे निराकरण आणि प्रक्रियांमध्ये सुलभता आणणे अशा तीन सूत्री धोरणाचा अवलंब केला असून त्यामुळे गेल्या 9 वर्षांत विमानतळांची संख्या 74 वरुन 148 वर पोहचण्यास मदत झाली आहे. या उद्योगांसाठी लक्ष्य निश्चित करत केंद्रीय मंत्री म्हणाले की, येत्या 3 ते 4 वर्षांत देशातील विमानतळे, हेलीपोर्ट्स आणि वॉटरड्रोम्स यांची संख्या 200 हून अधिक होईल अशी अपेक्षा आहे.
हैदराबाद येथे 18 ते 21 जानेवारी 2024 या कालावधीत होणारा हा विंग्ज इंडिया 2024 कार्यक्रम वाणिज्य, सामान्य आणि व्यापारी हवाई वाहतुकीसंदर्भातील आशियातील नागरी हवाई वाहतूक क्षेत्रावरील सर्वात भव्य कार्यक्रम असेल अशी अपेक्षा आहे. सहकार्याला प्रोत्साहन, नवोन्मेषांचे प्रदर्शन आणि व्यापार संधींचा शोध या उद्देशांसह, जगभरातील हवाई वाहतूक उद्योगांचे प्रतिनिधी तसेच विविध भागधारक विंग्ज इंडिया 2024 मध्ये एकत्र येतील.
गृह मंत्रालय
केंद्रीय गृह आणि सहकार मंत्री श्री अमित शहा यांनी पंतप्रधान नरेंद्र मोदी यांच्या मातोश्रींच्या निधनाबद्दल तीव्र शोक व्यक्त केला आहे.
आदरणीय माताजी हिरा बा यांच्या निधनाची बातमी ही अतिशय दु:खद बातमी आहे
आई ही माणसाच्या आयुष्यातील त्याची पहिली मैत्रीण आणि गुरू असते,आई गमावण्याचे दुःख हे नि:संशय सर्वात मोठे दुःख असते.
हिरा बा यांनी आपल्या कुटुंबाचे पालनपोषण करण्यासाठी केलेला संघर्ष सर्वांसाठी आदर्श आहे आणि त्यांचे त्यागपूर्ण तपस्वी जीवन नेहमीच आपल्या स्मरणात राहील.
या दुःखद प्रसंगी संपूर्ण देश पंतप्रधान नरेंद्र मोदी आणि त्यांच्या परिवारासोबत उभा आहे,करोडो लोकांच्या प्रार्थना पंतप्रधानांच्या पाठीशी आहेत.
केंद्रीय गृह आणि सहकार मंत्री श्री अमित शहा यांनी पंतप्रधान नरेंद्र मोदी यांच्या मातोश्रींच्या निधनाबद्दल तीव्र शोक व्यक्त केला आहे.
त्यांच्या निधनाबद्दल शोक व्यक्त करत आपल्या ट्विटर संदेशात श्री अमित शहा म्हणाले, की पंतप्रधान नरेंद्र मोदी यांच्या आदरणीय माताजी हीरा बा यांच्या निधनाची बातमी अत्यंत दुःखद आहे. आई ही माणसाच्या आयुष्यातील पहिली मैत्रीण आणि गुरुजी असते, आई गमावण्याचे दुःख हे निःसंशयपणे सर्वात मोठे दुःख असते.
हिरा बा यांनी आपल्या कुटुंबाचे पालनपोषण करण्यासाठी केलेला संघर्ष सर्वांसाठी आदर्श असल्याचे केंद्रीय गृह आणि सहकार मंत्री म्हणाले.त्यांचे त्यागपूर्ण तपस्वी जीवन सदैव आपल्या स्मरणात राहील.या दुःखद प्रसंगी संपूर्ण देश पंतप्रधान नरेंद्र मोदी आणि त्यांच्या कुटुंबियांसोबत उभा आहे. करोडो लोकांच्या प्रार्थना पंतप्रधानांसोबत आहेत.
ओम शांती!
पंतप्रधान कार्यालय
बोहाग बिहू निमित्त पंतप्रधानांनी जनतेला शुभेच्छा दिल्या
पंतप्रधान नरेंद्र मोदी यांनी बोहाग बिहू निमित्त जनतेला शुभेच्छा दिल्या आहेत. या बोहाग बिहूच्या सणाला ते आसाम मध्ये राहून या राज्यातल्या प्रिय जनतेसोबत बोहाग बिहू साजरा करणार असल्याचं त्यांनी सांगितलं आहे.
एका ट्विट च्या माध्यमातून पंतप्रधानांनी शुभेच्छा दिल्या की
“सर्वांना अप्रतिम अशा बोहाग बिहू सणाचा लाभ होवो!”
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 138 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 22.70 कोटी पेक्षा जास्त मात्रा उपलब्ध’
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. देशव्यापी कोविड-19 प्रतिबंधक लसीकरण 16 जानेवारी 2021 पासून सुरु झाले. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
1,38,50,13,650
|
|
BALANCE AVAILABLE
|
|
22,05,87,426
केंद्र सरकारने आतापर्यंत सर्व स्त्रोताद्वारे 138 कोटींपेक्षा जास्त  लसींच्या मात्रा राज्ये/केन्द्र शासित प्रदेशांना पुरवल्या आहेत.
याशिवाय लसीच्या 22.05 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
पंतप्रधान कार्यालय
सर्वसमावेशक व्याप्ती आणि प्रधानमंत्री जन आरोग्य योजनेबद्दल जागरूकता विकसित करण्यावर 'आयुष्मान भव' अभियानाचा भर : पंतप्रधान
ग्रामीण तसेच शहरी प्रभागांमध्ये सर्वसमावेशक व्याप्ती, प्रधानमंत्री जन आरोग्य योजनेबद्दल जागरूकता, आरोग्य ओळखपत्रे तयार करणे आणि विविध आरोग्य सेवा प्रदान करण्यावर आयुष्मान भव' मोहीम लक्ष केंद्रित करते याबाबतचा लेख केंद्रीय आरोग्य आणि कुटुंब कल्याण मंत्री डॉ. मनसुख मांडवीय यांनी लिहिला आहे. पंतप्रधान नरेंद्र मोदी यांनी या लेखाशी सहमती दर्शवली आहे.
केंद्रीय आरोग्य आणि कुटुंब कल्याण मंत्री डॉ. मनसुख मांडवीय यांचा लेख एक्स वर सामायिक करत पंतप्रधान म्हणाले:
"ग्रामीण तसेच शहरी प्रभागांमध्ये सर्वसमावेशक व्याप्ती, पीएम-जेएवाय बद्दल जागरूकता, आरोग्य ओळखपत्रे तयार करणे आणि विविध आरोग्य सेवा प्रदान करण्यावर आयुष्मान भव' अभियान कशाप्रकारे लक्ष केंद्रित करते हे केंद्रीय आरोग्य आणि कुटुंब कल्याण मंत्री डॉ. मनसुख मांडवीय यांनी स्पष्ट केले आहे."
पंतप्रधान कार्यालय
जॉर्डनच्या स्थापनेच्या 100 व्या वर्षानिमित्त पंतप्रधानांचे निवेदन
मी किंग्डम ऑफ जॉर्डनच्या स्थापनेच्या 100 व्या वर्षानिमित्त हार्दिक शुभेच्छा देतो.
महामहिम किंग अब्दुल्ला आणि जॉर्डनच्या जनतेला माझ्याकडून हार्दिक शुभेच्छा.
जॉर्डन जगातील ऐतिहासिक आणि धार्मिक वारशातील एक प्रमुख नाव आहे.
महामहिम किंग अब्दुल्ला यांच्या दूरदर्शी नेतृत्वात जॉर्डनने स्थायी आणि समावेशी विकास केला आहे.
आर्थिक, सामाजिक आणि सांस्कृतिक क्षेत्रातही उल्लेखनीय प्रगती केली आहे.
जगातील एका महत्वाच्या भागात, जॉर्डन एक सशक्त आवाज आणि संतुलन तसेच समावेशकतेचे जागतिक प्रतीक म्हणून उदयाला आले आहे.
ते एक मॉडल स्टेट म्हणून उदयाला आले आहे जे आपल्या शेजारील राष्ट्रांसमवेत शांततेने राहत आहे आणि स्थैर्याचे प्रतिक तसेच प्रभावी आवाज आहे.
महामहिम राजे पश्चिम आशियात शांततेला प्रोत्साहन देण्यात महत्वाची भूमिका निभावत आहेत.
अकाबा प्रक्रियेने प्रादेशिक शांती आणि सुरक्षेवर समन्वय वाढवण्यात योगदान दिले आहे.
याप्रमाणेच 2004 मधील अम्मान संदेश सहिष्णुता, एकता आणि मानवी प्रतिष्ठेसाठी जोरदार आवाहन होते.
2018 मध्ये नवी दिल्ली येथील महामहिम राजे यांच्या ऐतिहासिक भेटीदरम्यानही या संदेशाचा पुनरुच्चार केला होता.
त्यांनी धार्मिक विद्वानांच्या सभेत 'भविष्यात धार्मिक निष्ठेची भूमिका' या विषयावर आपले विचार व्यक्त करण्यासाठी माझ्या निमंत्रणाचा विनम्रपणे स्वीकार केला होता.
भारत आणि जॉर्डन दोघांचाही संयुक्त विश्वास आहे की, शांती आणि समृद्धीसाठी समभाव आणि शांतीपूर्ण सह-अस्तित्व आवश्यक आहे.
आपण पूर्ण मानवजातीच्या उज्ज्वल भविष्यासाठी आपल्या संयुक्त प्रयत्नांमध्ये खांद्याला खांदा लावून पुढे चालू.
पुन्हा एकदा, या आनंदाच्या क्षणी मी महामहिम आणि जॉर्डनच्या नागरिकांना हार्दिक शुभेच्छा देतो.
अल्फ मबरूक, अनेकानेक शुभेच्छा आणि अभिनंदन,
धन्यवाद।
आरोग्य आणि कुटुंब कल्याण मंत्रालय
कोविड-19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 158 कोटी 88 लाख मात्रा देण्यात आल्या आहेत
भारतातील कोविड सक्रीय रुग्णसंख्या सध्या 18,31,000
सध्या सक्रीय रुग्णसंख्येचे प्रमाण 4.83% इतके आहे
रोगमुक्ती दर सध्या 93.88%
गेल्या 24 तासात 1,88,157 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,55,83,039 झाली आहे
गेल्या 24 तासात 2,82,970 नव्या कोरोना बाधितांची नोंद
आतापर्यंत ओमायक्राॅन बाधित रुग्णांची एकूण संख्या 8,961 इतकी झाली असून, कालच्यापेक्षा 0.79% ने वाढ झाली आहे
दैनंदिन पॉझिटीव्हिटी दर 
साप्ताहिक पॉझिटीव्हिटी दर 
आतापर्यंत एकूण 70 कोटी 74 लाख चाचण्या करण्यात आल्या; गेल्या 24 तासात एकूण 18,69,642 चाचण्या करण्यात आल्या.
पेट्रोलियम आणि नैसर्गिक वायू मंत्रालय
नैसर्गिक वायूची आयात
नवी दिल्ली, 8 डिसेंबर 2022
नैसर्गिक वायूच्या वापरावर आधारित भारताचे आयात अवलंबित्व आर्थिक वर्ष 2021-22 मधील 48.2% वरून 2022-23  या आर्थिक वर्षात 46.3% पर्यंत कमी झाले आहे. नैसर्गिक वायूचे देशांतर्गत उत्पादन वाढवण्यासाठी सरकारने अनेक पावले उचलली/विविध धोरणात्मक उपक्रम सुरू केले आणि जैवइंधनाला प्रोत्साहन देण्यासाठी धोरणे स्वीकारली. या गोष्टींबरोबरच,सर्व मागणी केंद्रांना गॅसची उपलब्धता सुनिश्चित करण्यासाठी कॉम्प्रेस्ड बायोगॅससाठी पाठबळ, पाइपलाइन पायाभूत सुविधांसाठी नॅशनल गॅस ग्रीड, शहरी गॅस वितरण जाळे आणि एलएनजी रीगॅसिफिकेशन टर्मिनल विकसित केले जात आहेत.
उत्पादन आणि महसूल वाटप करार व्यवस्थेअंतर्गत, हायड्रोकार्बन  उत्खनन कंपन्यांद्वारे केले जात आहे. या कंपन्यांनी नोंदवल्याप्रमाणे, गेल्या 5 वर्षांमध्ये, उत्खनन गतिविधींमध्ये अंदाजे 1.8 अब्ज अमेरिकी डॉलरची  गुंतवणूक करण्यात आली आहे.
पेट्रोलियम आणि नैसर्गिक वायू राज्यमंत्री रामेश्वर तेली यांनी आज लोकसभेत एका प्रश्नाच्या लेखी उत्तरात ही माहिती दिली.
S.Kakade/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 228
संरक्षण मंत्रालय
राष्ट्रीय संरक्षण महाविद्यालयाच्या 61 व्या अभ्यासवर्गाला 110 सहभागींसह सुरुवात
राष्ट्रीय संरक्षण महाविद्यालयाच्या  61 व्या अभ्यासवर्गाला 1 फेब्रुवारी 2021 रोजी 110 सहभागींसह सुरुवात झाली आहे. या अभ्यासवर्गात 10 सहभागींची वाढ झाली आहे. वाढलेल्या जागांपैकी बहुतांश जागा मैत्रीपूर्ण संबंध असलेल्या परदेशी देशातील अधिकाऱ्यांना देण्यात आल्या आहेत. उझबेकिस्तान, ताजिकिस्तान, फिलीपिन्स आणि मालदीवमधील अधिकारी बर्याच कालावधीनंतर सहभागी होत आहेत. मैत्रीपूर्ण संबंध असलेल्या देशांतील सहभागी हे देशाच्या प्रादेशिक तसेच आंतरराष्ट्रीय मुत्सद्देगिरीचे प्रतिनिधी आहेत ज्यात एनडीसीने दक्षिण अमेरिका वगळता सर्व खंडातील सहभागींना सामावून घेतले आहे. तथापि, शेवटच्या एनडीसी अभ्यासवर्गात दक्षिण अमेरिके  चा एक सहभागी होता.
1960 मध्ये पहिला एनएसडी अभ्यासवर्ग आयोजित केला होता. आजमितीस या महाविद्यालयाचे 3899 माजी विद्यार्थी आहेत त्यापैकी 835 जण 69 मैत्रीपूर्ण संबध असलेल्या देशातील आहेत. नागरी सेवेसाठीच्या दोन रिक्त जागांमध्ये किरकोळ वाढ झाली असून 61 व्या एनडीसी अभ्यासवर्गात नागरी सेवेसाठीची सध्याची संख्या 19 आहे.
अधिक माहितीसाठी येथे क्लिक करा
M.Iyengar/S.Mhatre/P.Kor
अर्थ मंत्रालय
आर्थिक वर्ष 2020-21 मध्ये पब्लिक इशू आणि राईट्स इश्यूसाठी निधी उभारणीत अनुक्रमे 115% आणि 15% वाढ नोंदली गेली
आर्थिक वर्ष 2020-21 मध्ये कॉर्पोरेट रोखे बाजारातील इश्यूच्या संख्येत 10 % वाढ
आर्थिक वर्ष 2020-21 मध्ये म्युच्युअल फंड योजनांमध्ये गुंतवणूकदारांची संख्याही 10% वाढली
आर्थिक वर्ष 2020-21 मध्ये कोविड -19 मुळे उद्भवलेली अनिश्चितता असूनही, पब्लिक इशू आणि राईट्स इश्यूसाठी निधी उभारणी गेल्या वर्षीच्या तुलनेत चांगली होती. आर्थिक वर्ष 2020-21 दरम्यान पब्लिक इशू आणि राईट्स इश्यूद्वारे अनुक्रमे 46,029.71 कोटी रुपये आणि 64,058.61 कोटी रुपये उभारण्यात आले. गेल्या वर्षी हीच रक्कम अनुक्रमे 21,382.35 कोटी आणि 55,669.79 कोटी रुपये होती. गतवर्षीच्या तुलनेत आर्थिक वर्ष 2020-21 मध्ये अनुक्रमे 115% आणि 15% इतकी वाढ झाली आहे.
कॉर्पोरेट रोखे बाजार
त्याचप्रमाणे आर्थिक वर्ष 2020-21 मध्ये 7,82,427.39 कोटी रुपयांचे सुमारे 2003 कॉर्पोरेट रोखे बाजारात आले. आर्थिक वर्ष 2019-20 मध्ये 1,821 इश्युद्वारे 6,89,686.19 कोटी रुपये उभारले होते. आर्थिक वर्ष 2020-21 मध्ये इश्यूची संख्या 10 टक्क्यांनी वाढली आहे, तर मागील आर्थिक वर्षाच्या तुलनेत रकमेत 13.5% वाढ झाली आहे.
म्युच्युअल फंड
भारतीय भांडवल बाजारपेठेने महामारीचा सामना करण्यात आपली लवचिकता दाखवली आहे. म्युच्युअल फंड उद्योगाच्या व्यवस्थापनांतर्गत मालमत्तेत 31 मार्च 2020 पर्यंतच्या 22.26 लाख कोटी रुपयांच्या तुलनेत 31 मार्च 2021 पर्यंत 41 टक्क्यांनी वाढ झाली असून ती 31.43 लाख कोटी रुपयांवर पोहचली आहे. म्युच्युअल फंड योजनांमध्ये गुंतवणूकदारांच्या संख्येतही 10 टक्के वाढ झाली. 31 मार्च 2020 पर्यंत ही संख्या 2.08 कोटी होती ती मार्च 31, 2021 पर्यंत 2.28 कोटींवर गेली आहे. छोट्या शहरांमध्ये म्युच्युअल फंड उद्योगाच्या वाढत्या विस्तारामुळे 31 मार्च 2021 पर्यंत अव्वल 30 शहरांखालील मुच्युअल फंडाच्या व्यवस्थापनाच्या असेट्स अंडर मॅनेजमेंट 54 टक्क्यांनी वाढून 5,35,373 कोटी रुपये झाला आहे. 31 मार्च 2020 पर्यंत तो 3,48,167 कोटी रुपये होता. म्युच्युअल फंड उद्योगातील गुंतवणूकदार 31 मार्च 2021 पर्यंत त्यांच्या गुंतवणूकीच्या उद्देशानुसार विविध श्रेणीतील 1,735 म्युच्युअल फंड योजनांमध्ये कोणत्याही गुंतवणूकीची निवड करू शकतात.
माहिती आणि प्रसारण मंत्रालय
केंद्रीय मंत्री प्रकाश जावडेकर उद्या देशातील सर्व कम्युनिटी रेडिओशी संवाद साधणार
नवी दिल्ली, 21 मे 2020
एका अनोख्या उपक्रमात केंद्रीय माहिती आणि प्रसारण मंत्री प्रकाश जावडेकर उद्या म्हणजेच 22 मे 2020 रोजी संध्याकाळी 7 वाजता देशातील कम्युनिटी रेडिओशी संवाद साधणार आहेत. एकाच वेळी देशातील सर्व कम्युनिटी रेडिओ स्टेशनवर हा कार्यक्रम प्रसारित केला जाईल.
ही चर्चा हिंदी आणि इंग्रजी या दोन विभागांत प्रसारित केली जाईल. श्रोते एफएम गोल्ड  वर हिंदीमध्ये सायंकाळी 7:30 वाजता आणि इंग्रजीत रात्री 9 वाजून 10 मिनिटांनी हा कार्यक्रम ऐकू शकतात.
कोविडशी संबंधित संवादासाठी सरकार देशातील सर्व विभागांपर्यंत पोहोचण्यासाठी जोरदार प्रयत्न करत आहे. देशात सुमारे 290 कम्युनिटी रेडिओ स्टेशन आहेत आणि एकत्रितपणे ते तळागाळातील लोकसंख्येपर्यंत पोहोचण्यासाठी एक मोठे व्यासपीठ उपलब्ध करतात. भारतातील दुर्गम भागातील लोकांपर्यंत पोहोचण्यासाठी त्यांच्या शक्तीचा उपयोग करण्याच्या उद्देशाने ही चर्चा आयोजित केली आहे.
प्रथमच केंद्रीय मंत्री कम्युनिटी रेडिओ स्टेशनच्या श्रोत्यांना एकाच वेळी संबोधित करणार आहेत. या संवादादरम्यान ते कम्युनिटी रेडिओ स्टेशनकडून विचारण्यात येणाऱ्या प्रश्नांची उत्तरेही देतील.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(